"בדק בית" היא בדיקה מקיפה, הנערכת על ידי בעל מקצוע מורשה ומטרתה לאתר ליקויים ואי התאמות בבנייה לאחר שהסתיימה. הבודק בוחן ביסודיות את המערכות והתשתיות של הדירה, עד לפרטים הקטנים ביותר, כולל פרטים אסתטיים כמו הבדלים דקים בגוון הצבע של הקירות השונים ושיפועים לא מדויקים של הרצפה. הוא מוודא שהמבנה עומד בכל תקני התכנון והבניה הקבועים בחוק, ובדירה חדשה מקבלן, שהמבנה מתאים למפרט הבנייה שהובטח מראש על ידי הקבלן.